Aldrig har jeg oplevet noget lignende. 

Jeg købte i september 2014 en bærbar HP computer hos Elgiganten, Hillerød. Desværre kunne jeg ikke få computeren med hjem med det samme. Jeg var nødt til at købe en klargøringsservice, hvor de lagde programmer, antivirus m.m. ind, ellers ville den ikke virke, påstod de. Det kostede 600-700 kr. oveni. Til gengæld ville de godt installere en laserprinter, jeg havde derhjemme, på den ny computer for mig. Jeg indleverer laserprinteren, og afventer begge dele. Da jeg efter nogle dage henter ovennævnte, har de glemt at installere antivirus på computeren, laserprinteren fungerer ikke sammen med computeren, og der ligger en gammel afgnavet slikkepind i min laserprinter.
 MEN værst af alt...... Meget hurtigt finder jeg ud af, at computeren stort set er ubrugelig, den fryser konstant, og mærkværdigvis befinder der sig mapper i denne ”spritnye” computer, med navnet Lejerbo, Michael m.m. Jeg får mistanke om, at de har solgt mig en brugt computer. Jeg kører ned med computeren, den bliver tilset af deres tekniker, og erklæret repareret. Da jeg spørger til ovennævnte mapper, bliver dette bortforklaret med at det er testmapper der er brugt ved installering af de nye programmer.
 Denne seance, at jeg kører ned med en computer der ikke virker, hvorefter de påstår den er repareret, gentager sig 3-4 gange(computeren kommer nemlig aldrig til at virke ordentligt).

 Da jeg ved næste klagebesøg i butikken forlanger en ny computer, eller pengene tilbage, er beskeden: ”At det gør de ikke før den har været sendt til reparation på Elgigantens serviceværksted 3 gange”. Hmmm smart nok, og måske derfor, de hver gang,  sender en tekniker fra butikken ud .... Samme tekniker siger nu, at han kan se der er noget galt med harddisken, så den bliver(efter min insisteren) sendt til reparation. Da den kommer tilbage, påstår de den er ok, og at eventuelle problemer nærmest er min egen skyld, at problemet er opstået ved, at jeg har ”hentet  noget ned”, og at jeg, hvis jeg indleverer den igen, kan risikere en regning!!!!! 

 Det er simpelthen så GROFT!!! Jeg har stort set ikke kunnet bruge computeren, og det eneste jeg har hentet er nogle få tekstdokumenter i forbindelse med mit studie på Københavns Universitet. Men hvis jeg ikke engang kan hente nogle få tekstdokumenter, hvad hulen kan jeg så bruge computeren til???? Og en helt anden ting er, at det ville have været UMULIGT at hente noget større ned end tekster, for det ville den ikke kunne!!! Jeg har måske brugt den computer 3 timer ialt, siden september 2014, og sidder også i skrivende stund med min gamle computer, for den nye er sat væk, den virker ikke.

Nu har jeg opgivet... Dels magter jeg ikke at skulle ”slås” med Elgiganten, omkring eventuelt at skulle betale for reparation af noget ubrugeligt møg, de har solgt mig, som ALDRIG har virket, og dels har jeg et handicap der gør, at jeg ikke har så meget overskud, hvis jeg også skal passe mit studie, til at hele tiden køre frem og tilbage med en computer der ikke virker alligevel.

Så TILLYKKE til Elgiganten!!! I har vundet, jeg har opgivet.... 

Tilgengæld handler jeg ALDRIG MERE hos jer,  det gør min familie og nærmeste venner heller ikke. 
Men måske i skulle overveje om det alligevel ikke var klogere, at yde en hæderlig kundeservice. I en tid med masser af valgmuligheder for kunderne, tror jeg faktisk KUNDESERVICE er noget af det vigtigste.
 Og de få kroner der kan spares ved at handle hos jer, kan i sidste ende blive et MEGET DYRT BEKENDSKAB, når man som jeg, køber en ny computer, der bare er pakket væk, fordi den ikke virker, og det er umuligt at få refunderet pengene, eller byttet computeren.